کولت. آذ گونئیلی شاعر و یازار بهزاد بیات فرد حسرت زنگانلینین شعرینی تقدیم ائدیر:
شعيرلريمده آغیـر دردلى عیصيانیم دیـله نير
بو ياسلى شعره ياغيش لاختالیقدا قان اله نير!
و فیرتینا ، دلیسووليق قانیمدا قانلارکن
باشیمدا اینتیقام آدلی قیصاصدی پؤهره له نیر
منم بو من آدیمی، وولکان آندیمیم داکی قیز
ساواش اؤلوم هاواسیندا...کؤز آلتی كول پوله نير
بیر ایت کؤپوکلو هاوارلاردا هئی قاپیر اؤزونو..!
بیر ایت باشين یئیه رك ! دؤنگه لر ده هئى سوله نير
گؤزونده گؤزله سن آللاه منـی بو شـعریم اوچون
الیمده کلمــه جهییمـدیـر دومــانــدا پلمه له نير
منم بو سوچلوجا میصراعلاریملا ... قاندی گئدیر
منم یارام _ ياراسين باغلاماقدا دوز چيله نير
قـارالتـیلار بـورويـوب سؤزجویون گونشلیـیینی
شعيـرلـريمده آغیر دردلـى عیـصيانیم دیـله نير
azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab pbt_Arab azb_Arab azb_Arab azb_Arab azb_Arab